ಬಾಲಿವುಡ್ ನ ಮತ್ತೋರ್ವ ನಟನಿಗೆ ಕೊರೋನಾ: ಅಫ್ತಾಬ್ ಶಿವದಾಸಾನಿಗೆ ಪಾಸಿಟಿವ್ ಮುಂಬೈ: ಬಾಲಿವುಡ್ ನ ಮತ್ತೋರ್ವ ನಟಿಗೆ ಕೋವಿಡ್19 ಸೋಂಕು ತಗುಲಿರುವುದು ದೃಢಪಟ್ಟಿದೆ.ನಟ ಅಫ್ತಾಬ್ ಶಿವದಾಸಾನಿಗೆ ಕೋವಿಡ್19 ಪಾಸಿಟಿವ್ ದೃಢಪಟ್ಟಿದ್ದು, ಹೋಮ್ ಕ್ವಾರಂಟೈನ್ ಗೆ ವೈದ್ಯಕೀಯ ಸಲಹೆ ನೀಡಲಾಗಿದೆ. ಶಿವದಾಸಾನಿ ಟ್ವೀಟರ್ ನಲ್ಲಿ ಈ ವಿಷಯವನ್ನು ಹಂಚಿಕೊಂಡಿದ್ದಾರೆ. ಕೊರೋನಾ ಸೋಂಕಿನ ಲಘು ಲಕ್ಷಣಗಳು ಕಾಣಿಸಿಕೊಂಡಿದ್ದರಿಂದ ಸ್ವಯಂ ಪ್ರೇರಿತವಾಗಿ ಪರೀಕ್ಷೆ ಮಾಡಿಸಿಕೊಂಡಿದ್ದಾಗಿ ತಿಳಿಸಿದ್ದಾರೆ. ದುರಾದೃಷ್ಟವಶಾತ್ ಫಲಿತಾಂಶದಲ್ಲಿ ಪಾಸಿಟಿವ್ ಬಂದಿದ್ದು, ವೈದ್ಯರ ಸೂಚನೆ ಮೇರೆಗೆ ಹೋಮ್ ಕ್ವಾರಂಟೈನ್ ನಲ್ಲಿ ಇರುವುದಾಗಿ ಹೇಳಿದ್ದಾರೆ. ಬಾಲಿವುಡ್ ಬಿಗ್ ಬಿ ಅಮಿತಾಬ್ ಬಚ್ಚನ್ ಕುಟುಂಬ , ಕನಿಕಾ ಕಪೂರ್ ಇತ್ತೀಚಿಗೆ ಕೋವಿಡ್19 ಸಾಂಕ್ರಾಮಿಕ ರೋಗದಿಂದ ಚೇತರಿಕೆಯಾಗುತ್ತಿದ್ದಂತೆ, ನಟ ಅರ್ಜುನ್ ಕಪೂರ್, ಮಲೈಕಾ ಅರೋರಾ, ರಾಜ್ ಶಾಂಡಿಲ್ಯ, ರಾಪರ್ ರಾಫ್ತಾರ್ ಮತ್ತಿತರರು ಕೋವಿಡ್19 ಸೋಂಕಿಗೆ ತುತ್ತಾಗಿದ್ದಾರೆ.